Mr. Jackson! Akkor most folyatnánk az ebédszünet után.
Történt bármi az ebédszünetben,
ami befolyhatja az emlékezőképességét?
Nem.
Ismer egy Jordy Chandler nevű személyt?
- Kit? - Erre nem reagálunk.
Ne válaszoljon!
Ne menjünk bele, hogy kit ismer és kit nem!
Ha kérdése van, tegye fel, de…
…ennek a kérdésnek nincs relevanciája az ügyben.
Michael Jackson csak ült, és mosolygott.
Nyilván ismerte Jordy Chandlert.
Ezt úgy értsem, hogy arra fogja utasítani Mr. Jacksont,
hogy semmire se válaszoljon,
amely bármilyen módon Jordy Chandler személyéhez kapcsolódik?
Ez volt az első gyermekbántalmazási vád Michael Jackson ellen.
A Chandler-ügy tíz évvel Gavin ügye előtt történt.
Tudatni akartam az esküdtekkel, hogy nem ez volt az első alkalom.
Szerettem volna megmutatni, hogy megrögzött szexuális bűnöző.
Ez fordulatot hozhatott az ügyben.
A Jackson-ügy esküdtszéke elé tárják a korábbi szexuális vádakat.
Ez egy nagy horderejű döntés.
Nem zörög a haraszt…
Ez a fajta bizonyíték rendkívül meggyőző,
és minden korábbi molesztálási ügyemben győzelemhez segített.
Michael ártatlan!
MICHAEL JACKSON: AZ ÍTÉLET
Neverland.
Michael Jackson mesebirodalma.
Hatalmas birtok volt, népes személyzettel.
Szerintem a takarítók, a magasabb pozícióban dolgozók,
a titkárok, a biztonságiak tudták, mi folyik ott.
Meggyőződésem, hogy többen bűnrészesek voltak.
Hogy ne tudhattak volna róla?
Tudták, mikor és hova nem szabad menniük.
Megértették, hogy amíg ott dolgoznak,
egy szóval sem beszélhetnek arról, ami ott folyik.
Mert csúnyán megüthetik a bokájukat.
Szerettük volna, ha az esküdtek tisztán látnak.
A TÁRGYALÁS 23. NAPJA
Ma folytatódik Michael Jackson pere.
Az esküdtek további vallomásokat fognak hallani
az önjelölt popkirály korábbi molesztálási ügyeivel kapcsolatban.
ELÉG VOLT! MICHAEL ÁRTATLAN!
Korábbi alkalmazottak vállalták, hogy tanúskodnak arról,
hogy Michael Jackson fiatal fiúkat csábított Neverlandbe éveken keresztül,
és molesztálta őket.
Fordulóponthoz érkezett az ügy.
Zavarba ejtő részletekre számíthatunk a tanúktól,
hogy ők mit láttak, mit tapasztaltak.
Michael tudott a szemtanúkról.
Több korábbi alkalmazottjával ültem le beszélgetni.
És mind beszámoltak arról, hogy viselkedett Michael a fiatal fiúkkal.
Egyikük sem mert előállni, amíg mi rá nem vettük őket.
A bíróságon felelniük kellett a kérdésekre.
Felolvasok pár részletet a jegyzeteimből.
Ralph Chacon. Biztonsági őr volt Neverlandben.
Egyik éjjel a medence melletti zuhanyzók környékén járőrözött,
és meglátta Michaelt és Jordy Chandlert meztelenül.
„Láttam, hogy Mr. Jackson simogatja a fiú haját és az arcát.
Ez után orális szexben részesítette a fiút.”
Blanca Francia, korábbi szobalány arról beszélt,
hogy rajtakapta Michael Jacksont és Wade Robsont a zuhanyzóban.
Egymást követik a vallomások.
Újabb volt alkalmazott vállalja a tanúskodást.
Egy korábban Neverlandben dolgozó séf, név szerint Philip LeMarque.
Ő azt vallotta, hogy Michael Jackson
a Thriller videójátékkal játszott a filmsztár Macaulay Culkinnal.
Közben Michael Jackson bal keze a fiú nadrágjában volt.
Kérdés: „Miért nem ment a rendőrségre?”
Idézem, „Senki sem hitt volna nekem.”
Senki sem tudott beszámolni róla,
hogy Michael Jackson valaha is
felnőtt társaságban volt éjszaka a szobájában.
Még a feleségével sem. Pedig kétszer nősült.
Csak kamasz fiúk aludtak a szobájában.
A médiában is sokan mondogatták,
hogy ez az ügy jóval túlmutathat az Arvizo családon.
Érintette a Reszkessetek, betörők sztárját, Macaulay Culkint,
Wade Robsont, Brett Barnest
és Jordan Chandlert.
Kirajzolódott egy serdületlen fiúkból álló minta.
Mint egy futószalag.
Fiatalon bemennek, felnőnek, ás kijönnek a túloldalon.
Jim, halljuk a részleteket!
Az öt fiú, akiket Jackson állítólag magához édesgetett és fogdosott,
könnyen a sztár ellen fordíthatják az esküdtszéket.
A vallomásokat hallva az járt a fejemben,
mi van, ha ugyanaz történt velük, mint amiről Gavin beszélt,
és ugyanaz volt a módszer?
Öt fiúról van szó,
de csak egyikük fog tanúskodni, ugye?
A négy fiú, Jordy Chandler, Brett Barnes, Wade Robson és Macaulay Culkin…
nem állt szóba velünk.
Csak egy maradt.
HALLGATÁSI PÉNZ
Blanca Francia szobalány volt a házban.
Volt egy kamasz fia, Jason,
aki azóta felnőtt, és hajlandó volt tanúskodni nekünk.
Amikor belépett a terembe, feltűnt, hogy Michael Jackson ránézett,
majd gyorsan elkapta a fejét, és előre meredt.
Jason Francia, ifjúsági lelkész, akkoriban nyolc-tíz éves volt.
Elmondása szerint Michael Jackson háromszor is molesztálta.
Kérdés: „Megérintette az ön nemi szervét?”
„Igen, a ruhán keresztül.”
„Meddig tartotta ott a kezét?”
„Amíg lement két rajzfilm.”
Szívszorító volt.
Korábban beszéltem az anyjával ezekről az esetekről, még 1993-ban,
és most, évekkel később,
a fia pontosan ugyanazt mondta el.
Borzasztóan felkavart.
Nagyon felkavart a vallomása.
Egymás után vallották ugyanazt a tanúk,
hogy Jackson rendszeresen molesztál gyerekeket.
És az esküdteknek erre nehéz lesz azt mondani,
hogy Jackson nem pedofil ebben az ügyben.
A vád úgy érezte, hogy elkapták.
Fogtak egy visszaeső pedofilt.
És micsoda baromságokat hordtak össze!
Az összes tanú, aki vallomást tett,
Francia, Chacon, McManus, LaMarque,
volt alkalmazottak voltak, akik haragudtak Michaelre.
Bosszút akartak állni.
És ezt be is akartuk bizonyítani.
Jackson ügyvédje, Tom Mesereau ellentámadásba lendült.
A védelem egy mesteri húzással egy kalap alá vette ezeket a tanúkat.
A CBS BÍRÓSÁGI ELEMZŐJE
Ez volt a szélhámosok klubja.
Voltak köztük olyanok, akiknek a média fizetett a sztorijáért.
A szobalány a hírek szerint 20 ezer dollárért adta el a sztoriját.
Mindegyikükön talált fogást.
„Kapott 20 000 dollárt?”
Az helyzet az, hogy a 90-es években
a bulvármédia fizetett a sztorikért.
Ezt mindenki tudja.
Most pedig a bíróságon kikezdik a jó hírüket.
Mestermunka volt.
Olyasmiket hányt a szemükre és olyan hangnemben,
hogy az esküdtek szemében teljesen hiteltelenné váltak.
Hát igen, pénzéhesnek tűntek.
Michael Jackson pénzére mentek, és nem válogattak az eszközökben.
Jól működtek a kérdések.
A vád hiteltelen tanúkat sorakoztatott fel.
A vád összes tanújának volt több-kevesebb oka bosszút állni.
Ez csak Mesereau lejárató hadjáratának a része.
Tíz ember tett vallomást, és mindet hazug csalónak állította be.
El kéne hinnünk, hogy mind a tízen vállalják a hamis tanúzást, a rágalmazást…
Erős érvekkel álltak elő.
A szavahihetőség dönt, nem a bizonyíték.
Az esküdtszéknek nem lesz könnyű dolga.
A TÁRGYALÁS 27. NAPJA
A vádnak innentől kezdve egy igazán nagy dobásra lenne szüksége.
Michael ártatlan!
Amilyen rosszul állt akkor az ügyészség szénája,
annyira zseniális volt a következő lépésük.
Kit lett volna jobb igazolás a vád számára,
mint Jordy Chandler anyja,
akinek a hallgatását korábban milliókért vásárolták meg?
June Chandler a tanúk padjára lépett.
Amikor tudomást szereztünk róla, hogy June Chandler tanúskodni fog,
kitört a pánik, tudják?
Visszajött kísérteni minket.
Hogy megértsük, milyen jelentősége volt,
hogy Jordy Chandler anyja vállalta a tanúskodást,
tíz évet kell visszamennünk az időben, ennek a füzetnek a segítségével,
amelybe elkezdtem vezetni a jegyzeteimet Michael Jacksonról.
Ez az első sztori, amit 1993-ban hoztunk le róla.
Az egész országot sokkolta a Michael Jackson körül kipattant botrány.
Barry, nem akarok túlzásokba esni, és igyekszem óvatosan fogalmazni,
de lehet, hogy egy világsztár bukásának vagyunk tanúi.
Los Angeles-i források szerint egy 13 éves fiú vallomása nyomán
szexuális zaklatás ügyében nyomoznak Michael Jackson ellen.
PÉTER PÁN VAGY PERVERZ?
Az ügyben a Los Angeles-i rendőrség gyermekvédelmi osztálya jár el.
NYOMOZÓ
Az első kihallgatásra az áldozat apjának otthonában került sor.
A szülei elváltak.
Elmondása szerint szexuális kapcsolata volt Michael Jacksonnal.
Mindenről részletesen beszámolt.
Azt állította, hogy együtt zuhanyoztak.
A tanú lerajzolta Mr. Jackson testének egyes részeit.
Mr. Jackson intim testrészeiről is készített rajzot,
konkrétan a péniszéről,
és kitért a Mr. Jackson nemi szervén lévő bőrelváltozásokra.
Olyan részleteket osztott meg,
hogy a jelen lévő kollégáimmal együtt
kizártnak tartottuk, hogy mindez kitaláció.
A Jackson család ügyvédeinek bele kellett mennie,
hogy Michaelt rendőrségi motozásnak vessék alá,
amelyből kiderülhet, hogy Jackson egyes testrészei
megfelelnek-e a leírásnak.
A döntés értelmében képek készülhettek Michael Jacksonról.
Mr. Jackson teljesen magán kívül volt.
Dühösen üvöltözött az ügyvédjeivel.
„Hogy mehettetek bele ebbe?”
Elővezetési parancsot adtak ki ellenem,
melynek keretében fotókat készítettek egyes testrészeimről.
Többek között a péniszemről, a fenekemről, a törzsemről, a combjaimról,
és gyakorlatilag bármiről.
Michael Jackson első alkalommal állt ki a nyilvánosság elé,
hogy tagadja a molesztálási vádakat.
Élő adásban üzent Santa Barbara-i birtokáról,
és indulatosan számolt be a nemrégiben történt testmotozásról.
Életem legmegalázóbb élménye volt.
Információim szerint több nyomozó
alá tudta támasztani a vázlatok hitelességét.
A rajz egyezést mutatott a fotókkal,
ami a Michael Jackson testén lévő bőrfoltokat illeti.
Jók voltak az esélyeink,
de a sértett nem kívánt további jogi lépéseket tenni.
A kisfiú, akinek a jelzése nyomán elindult a jelen nyomozás,
arról tájékoztatott minket, hogy nem kíván tovább együttműködni,
így nem tehetünk jogi lépéseket Mr. Jacksonnal szemben.
Nem akartam elhinni.
Ha nincs áldozat, senki sem fog kiállni a bíróság elé,
és akkor ügy sincs.
Megegyeztek a felek.
A Jacksont feljelentő fiú Kalifornia új milliomosa.
Michael Jackson megértette, hogy ez a gyerek tönkreteheti,
és 23 millió dollárt fizetett, hogy elkerülje a börtönt.
Azt mondtam neki…
M. J. ÉLETRAJZÍRÓJA
„Itt a vége, Mike.
Nem láthatnak többé gyerekek közelében.
Soha többé.”
Michael ártatlan!
Az 1993-as ügy állítólagos áldozatának édesanyja az 51. tanú,
akit a vád felvonultat.
June Chandler rendkívül szavahihető tanú volt.
Az esküdtszék akkor hallotta először, mi történt a fiával.
A molesztálás aktusának részletes leírásán kívül
minden másról ő tudott beszámolni.
June Chandler vallomása teljesen magával ragadott.
Elmondta, hogy ő, a fia és a kislánya
körbeutazták a világot Michael Jacksonnal.
Örök rohanás volt az életük.
„June Chandler azt vallotta,
hogy 1993 márciusának végén elmentek Las Vegasba.
Jackson sírva ment oda hozzá. »Nem bízol bennem! Egy család vagyunk.
Miért nem hagyod, hogy Jordan velem legyen?«
Mire ő: »Dehogynem hagyom.«
»De a szobámban miért nem?«
Michael zaklatottan folytatta: »Egy család vagyunk.
Jordy jól érzi magát velem.
Miért nem alhat velem? Nincs abban rossz.
Nem lesz semmi. Nem bízol bennem?«
Janet végül megengedte a fiúnak, hogy Jacksonnal aludjon.
És attól fogva minden este Michael Jacksonnal aludt.
MJ több mint 30 éjszakát töltött Janet Santa Monica-i házában.
»Hol aludt?« »A fiam szobájában.«
Kérdés: »Van másik ágy a szobában?«
»Nincs.»
A mai napig kiráz a hideg.
Nem hagyott nyugodni, hogy ez a nő
hagyta magát rábeszélni, hogy a fia Michael Jacksonnal aludjon.
A fiú 12 éves volt.
Jackson vett neki egy drága Cartier karkötőt.
Attól kezdve valahányszor Jackson és Jordy együtt voltak,
egy ágyban aludtak.
Mintha eladta volna a saját fiát.
Azt is elmondta a bíróságon, hogy 11 éve nem látta a fiát.
Az volt az érzésem, June Chandler rájött, hogy hibázott.
Odavetette Michaelnek a fiát, amit azóta megbánt.
Látszott, hogy szenved.
Láttam az arcán, ahogy Jordyról beszélt.
A történtek után nem volt rá esély,
hogy újra relatíve normális anya-fiú kapcsolat legyen köztük.
Persze csak találgatás, de szerintem Jordan az anyját hibáztatta,
hogy nem védte meg ettől a bántalmazó kapcsolattól,
ahogy egy anyának kellett volna.
„Te gyémántokat kaptál, én molesztálást.”
Így érezhette.
Egyszerre volt megrendítő és mélységesen felháborító.
Néztem, ahogy a tanúk padjánál ül, és az járt a fejemben,
„Lehet, hogy ez a nő elintézte Michael Jacksont.
Az esküdtszék börtönbe fogja küldeni.”
A vallomása meglehetősen felkavaró volt.
Tudva, hogy Michael Jackson lefizette a családot,
felmerült bennem, hogy mi van, ha bűnös.
Michael!
June Chandler igazat mondott?
Nem nyilatkozunk.
A két eset annyira egybevágott, hogy az esküdtszék joggal érezhette,
Jacksonnak bevett módszere volt a gyerekek elcsábítására.
Az ügyészség lezárja a molesztálási vádak bizonyítását,
és áttér a vádra, miszerint Arvizóékat akaratuk ellenére tartották fogva.
A TÁRGYALÁS 29. NAPJA
Janet Arvizo, a sértett édesanyja tesz vallomást.
Ártatlan!
Michael!
Ma Michael Jacksonnak az általa állítólag molesztált fiú
édesanyjával kell szembenéznie.
A vád számára Janet Arvizo, a Jacksont vádoló Gavin Arvizo édesanyja
kulcsfontosságú tanúnak ígérkezett.
Azt készült elmondani, hogy elrabolták őt,
fogva tartották a családját,
és hogy Michael Jackson molesztálta a fiát.
Janetnek nehéz élete volt.
Három gyereket szült nagyon fiatalon,
és szegénységben éltek egy egyszobás lakásban.
Egy agresszív, bántalmazó férfihoz ment hozzá,
és mindez erősen rányomta a bélyegét a világlátására.
Szorongó, vívódó személyiség volt, és érzelmileg traumatizált.
A vallomása is ezt tükrözte.
Megrázó vallomásában azt állította,
hogy Jackson fogva tartotta őt és három gyermekét.
Janet a tanúk padján azt mondta,
hogy a Martin Bashir-dokumentumfilm után Jackson emberei letámadták őket.
Azt mondták, el kell bújniuk Neverlandben, hogy a sajtó ne találjon rájuk.
Ő pedig szót fogadott nekik.
Viszonylag korán előkerült az a videó,
amelyben az egész Arvizo család Michael Jacksont méltatja,
hogy mennyi mindent tett értük.
Játszik velük, nagyokat nevetnek,
és…
hagyja őket nyerni.
Amikor a videó készült,
Janetnek fogalma sem volt arról, hogy bármi helytelen dolog történne,
nemhogy bűncselekmény.
Akkor még úgy érezte, hogy Michael Jackson a család megmentője.
Minden ajtó bezárult előttünk, de Michael azt mondta,
„Az én ajtóm nyitva áll.
Az én otthonom a ti otthonotok,
a gyerekeidnek pedig
apja helyett apja leszek.”
És rám is családtagként tekintett.
Michael Jackson biztosította róla, hogy már egy családot alkotnak,
és különleges kapcsolat fűzi nemcsak a fiához,
hanem hozzá is, és hogy számíthatnak rá.
June Chandler is ehhez hasonló dolgokról számolt be a tanúvallomásában.
A szexuális bűnesetekkel foglalkozó ügyészek hamar megtanulják,
hogy a viselkedési mintázatok folyamatosan ismétlődnek.
És úgy véltük, a behálózás folyamata
itt a gyermeken túl az egész családra kiterjedt.
Minden egyes gyerek életéből, akivel Michael Jackson kapcsolatba került,
hiányzott az édesapa.
Jordan esetében is így volt. A szülők elváltak.
Ahogy Gavinéknél is.
Jackson azt mondta nekik, „Mostantól én vagyok az apád.
Én majd vigyázok rád, szeretlek téged,
gondoskodom rólad és figyelek rád.
Hidd el, csak a javadat akarom!
És most nyomás az ágyba!”
Már a kezdetektől fogva volt valami, ami nem stimmelt ezzel a családdal.
Michael Jackson képtelen volt felfogni,
miért teszik ezt vele.
Mindenkinek van múltja.
Nézzünk csak utána Arvizóéknak!
Kik ezek az emberek?
Michael azt mondta, „Ez a te dolgod, Brian.
Ki kell derítened, hogy mi történt itt valójában!
Fel kell tárnod a múltjuk minden titkát,
minden sötét foltját!
Áss elő mindent!”
Elkezdtem keresgélni a bírósági iratokban.
Bingó!
Az Arvizók beperelték a JCPenney'st.
Gavin Arvizo ruhát akart lopni a boltból,
de a biztonsági őr észrevette, és elkapta.
Janet Arvizo a tanúja volt a jelenetnek,
és jókora balhé lett belőle.
Verekedés.
Nem emeltek ellenük vádat lopásért.
Janet Arvizo viszont pert indított a JCPenney's ellen.
Azt állította, hogy a biztonsági őr molesztálta őt a parkolóban.
Várjunk csak! Ezt már eljátszották.
Ez ugyanaz a módszer.
Kiderítettem, hogy 152 000 dollárt fizettek nekik
egy peren kívüli egyezség keretében.
Ha ennyi pénzük van, miért segélyből élnek?
Szélhámosok voltak. Tudták, mit csinálnak.
Megvan a perdöntő bizonyíték!
De vajon elég lesz-e?
A mai tárgyaláson
Jackson ügyvédje kérdezi majd a sértett édesanyját.
Most a védelmen volt a sor.
Michael, várja már a tanúhoz intézett kérdéseket?
Mesereau kérdései sebészi pontosságúak voltak.
Nem szóltak nagyot, de mind betaláltak.
Átkeretezte az ügyet,
amiben az Arvizók voltak az agresszorok, a ragadozók,
és Michael Jackson az áldozat.
A jogosulatlan segélyfelvétel vádja olyannyira betalált,
hogy a tanú inkább úgy döntött, megtagadja a választ.
Mesereau hagyta, hogy Janet Arvizo saját magát végezze ki.
Érezni lehetett, ahogy döbbenet söpört végig a termen.
Megütköztem rajta.
Számomra az egész…
egy bohózat volt.
Az anyuka csak a pénzre hajtott.
Semmi másra.
A védelem módszeresen darabokra cincálta az édesanyát.
Az egész mese a csaló családról, akik csak a pénzre mennek,
merő ostobaság volt.
Valóságos dráma bontakozott ki a teremben a Michael Jackson-perben.
Azt mondta, látta, ahogy Jackson nyalogatja a fia arcát,
és ezt el is elő is adta, ami rettentő bizarr lehetett.
Azt kiabálta, idézem:
Neverlandben minden az italról, a pornóról,
és fiúk abuzálásáról szól.
Összevissza beszélt. Labilisnak tűnt.
Több napon át zajlott a meghallgatása.
Mintha minden nap másvalaki lett volna.
Egyszer szelíd volt, másszor őrjöngött,
a következő nap szomorkodott.
Sosem lehetett tudni, mire számíthatunk tőle.
Úgy két méterre ülhettem tőle.
Az esküdtszékre emelte az ujját.
„Képzeljék magukat a helyembe! Ne ítélkezzenek!”
Olyanokat mondott, hogy elrabolták egy hőlégballonnal.
Úgy hívtam magamban, „Kattant Janet.”
Elnézést, de tényleg úgy viselkedett.
Ez természetes reakció egy anyától, aki rájön,
hogy a gyermekét bántalmazták.
És ő ezt pszichésen nem tudta kezelni.
Abban sem vagyok biztos, hogy nekem sikerülne,
a rendezett családi hátteremmel.
Ma Neverlandből a fantázia birodalmáig jutottunk.
A tanú kész katasztrófa volt.
Ő volt az ügyészek legrosszabb rémálma.
Ez egy sorsdöntő momentum volt az ügyben.
Pontosan azt hozta, amire a védelemnek szüksége volt.
Egy két lábon járó önellentmondás.
Ez fontos pillanat volt Michael Jackson számára.
Jól állt a szénája.
Michael, elégedett az ügyvédje kérdéseivel?
Jól alakul a dolog.
Michael jókedvű volt, és szinte ujjongott.
Remek nap volt.
Jó szívvel emlékszem ezekre a napokra,
mert a legtöbb nap iszonyatosan stresszes volt.
A per alatt mentálisan és fizikailag is leépült.
Tönkretette a félelem és a szorongás.
Néha láttam,
ahogy a gondolataiba mélyed,
és könnyek gördülnek le az arcán,
mert belepusztult ebbe az egészbe.
Egy rendkívül fontos tanú, Jackson volt felesége fog tanúskodni.
Az énekes exfelesége, két gyermekének anyja
fog ma tanúskodni.
Már maga a tény, hogy Debbie Rowe a vád oldalán áll,
elég problematikus volt.
Debbie, Michael Jackson volt felesége
szintén tanúskodni fog.
Mondom, „Te jó ég, mi lesz ebből?”
Debbie Rowe megadta Michael Jacksonnak, amire mindig vágyott: saját gyerekeket.
Ráadásul kettőt.
És beleegyezett, hogy nem vesz részt a gyerekek életében.
Lemondott a szülői jogairól,
így azokat egyedül Michael Jackson gyakorolta.
Aztán meggondolta magát.
Rowe perre ment Jacksonnal a gyerekek felügyeletéért,
és fel van dúlva, mert az énekes több mint egy éve nem fizet neki.
Azt mondta az ügyészségnek, hogy két és fél éve nem látta a gyerekeit,
mert az általa szociopatának titulált Jackson eltiltotta tőlük.
A vád számára igazi főnyeremény volt Debbie Rowe.
Az előző este
egy steak bárban voltam, ahol minden este vacsoráztunk.
És ott volt Debbie.
Ott ült a vád képviselőivel, sutyorogtak,
összedugták a fejüket, jegyzeteltek,
ő pedig hevesen gesztikulált, és a jó ég tudja, mit mondott,
de nem festett túl jól.
A TÁRGYALÁS 38. NAPJA
Parázs hangulat várható,
ugyanis Michael Jackson exfelesége fog tanúskodni.
Valóságos háborúvá fajult az ügy.
Mindent be kellett vetnünk.
Debbie Rowe-nak voltak releváns információi Jacksonról,
és arról, hogy mit tett a gyerekekkel.
Már csak az volt a kérdés, képes lesz-e úgy előadni a mondandóját,
hogy az meggyőző legyen, és az esküdtszék is jól fogadja.
Úgy tűnt, ennek nem lesz semmi akadálya.
Ez komoly csapást mérhet a védelemre.
Várhatóan hisznek majd Debbie Rowe-nak,
mert tudják ki ő, és hogy miket tudhat.
Amikor kiderült, hogy Debbie Rowe tanúskodni fog a vád oldalán,
mindannyian a szívünkhöz kaptunk.
Randy, Jermaine, La Toya, Mr. Jackson,
mindenki látványosan elsápadt, aki a védelem oldalán állt.
Azt fogják hinni, hogy bennfentes információi vannak.
Megérkezett Debbie Rowe.
Ránézett Michaelre,
ő visszanézett rá.
És volt egy pillanat…
amikor éreztem, hogy Debbie visszakozni fog.
A bíróságnak van egy olyan miliője, ami hatalmába keríti az embert.
Előtörnek az érzelmek, és Debbie is ráébredt,
hogy milyen sokat jelent neki Michael,
és ezt el is mondta.
A vallomása köszönőviszonyban sem volt azzal,
mint amit nekünk mondott.
Valami olyasmire számítottam tőle, hogy…
„Aggasztott a viselkedése és a gyerekekhez fűződő viszonya”,
de végül semmi ilyesmit nem mondott.
Vannak olyan esetek, ahol nem lehet mit tenni.
El kell fogadni.
Brutális volt.
Az ügyészség be sem fejezte a meghallgatását.
Látták, hogy meggondolta magát.
Nem azt fogja elmondani, amit nekünk zárt ajtók mögött.
Michael kifejezéstelen arccal nézte.
Majd rám nézett.
„Jól van, ez az én Debbie-m! Én is szeretem őt.”
Debbie Rowe-t a vád koronatanújaként harangozták be,
de az akció visszafelé sült el.
A vallomása végeztével
Debbie egy hosszú, könyörgő pillantást vetett Michaelre,
„Legalább rám néznél, légyszi?”
De Michael csak ült ott lehajtott fejjel.
Ahogy Debbie Rowe belépett a terembe, egy pillantást vetett Jacksonra,
és azonnal megesett rajta a szíve.
Talán azért történt, mert még mindig szerette?
Ez csak spekuláció, de talán megegyeztek Jacksonnal,
hogy egy kedvező vallomás esetén újra láthatja a gyerekeit.
De ezt Debbie Rowe-n kívül senki sem tudhatja.
Michael, jó volt újra látni Debbie-t?
Milyen érzés volt látni Debbie Rowe-t?
- Nem nyilatkozom. - Egyáltalán nem?
Mit árul el Michael Jacksonról,
ha az sem utálja, akinek minden oka meglenne rá?
Hogy engedhették tanúskodni?
Hogyhogy nem tudták, mit fog mondani?
Rosszul jött a vádnak, különösen a per végén.
A védelem számára fontos az erős kezdés és az erős befejezés.
Ezzel gyakorlatilag kapitulált a vád.
Innen nincs visszaút.
Negyvenöt nap és 85 tanú meghallgatása után
a vád befejezte a bizonyítékok előterjesztését.
A vád rengeteg hibát vétett.
Ott volt Martin Bashir,
aztán Debbie Rowe, te jó ég!
De még mindig bajban voltunk.
A közvélemény is nagyon fontos.
Az emberek 70%-a szerint bűnös volt.
Édes istenem! A vérünket akarták.
Mikor fordul elő Amerikában, hogy ennyien egy véleményen vannak?
Vissza kell billenteni a mérleg nyelvét, oda ahová való,
a védelem oldalára.
Várom a végét.
Ha még egyszer meglátom pizsamában, végem van.
A védelem hamarosan kifejti az álláspontját.
De most jöjjön egy betelefonáló!
- Üdv, Larry! - Hallgatom.
Ön szerint nem kéne Michaelt is meghallgatni?
Ha én védeném, szó sem lehetne róla.
A TÁRGYALÁS 44. NAPJA
Miután a védelem tíz hét alatt szétcincálta a vádat,
most ők következnek.
JACKSON VÉDELMÉNEK ELSŐ TANÚJA KÖVETKEZIK
A védelem kieszelt egy mestertervet,
hogy tisztára mossa Michael Jackson nevét.
És kit hívtak?
Wade Robsont.
Behívták Brett Barnest,
akit a vád szerint Michael Jackson behálózott és szexuálisan molesztált.
És ez még nem minden. Bedobták a filmsztár Macaulay Culkint is.
A Reszkessetek, betörők sztárja mindig jókat mondott Michaelről.
Mi történt a házban? Mindenkit ez érdekel.
- Ez a legfurcsább. - Mi történt?
Semmi sem történt.
Tényleg semmi. Videójátékoztunk.
Macaulay Culkin jó fej srác.
Felhívtam, hogy mindenfélével vádolják Michaelt vele kapcsolatban.
Erre azt mondta,
„Nekem is úgy tűnt, hogy Michael komoly bajban van.
Kiállok mellette, Brian!
Elmegyek tanúskodni.
Már ezerszer elmondtam, de újra megteszem.”
Az esküdtek kicsit meg voltak illetődve.
Ott volt a srác a Reszkessetek, betörőkből pár méterre,
és megesküdött, hogy az igazat mondja.
Arra kérte őket, hogy neki higgyenek.
„Ha hisznek nekem,
a filmsztár Macaulay Culkinnak, akkor Michaelnek is higgyenek!”
Michael Jackson nézte egy darabig,
elmosolyodott,
és olyan volt, mintha a két szupersztár körül
hirtelen megszűnt volna a külvilág,
és csak ketten osztoztak volna ezen a pillanaton.
Culkin kategorikusan tagadta, hogy Jackson molesztálta őt.
Culkin nevetségesnek nevezte a vádakat.
A védelem második tanúja, Brett Barnes ugyanígy tett.
A koreográfus Wade Robson elmondta, hogy 1985-ben ismerte meg Jacksont,
és 14 éves koráig több mint 20-szor aludt vele egy ágyában.
Wade azt mondta, Michael sosem fogdosta,
sosem tett semmi olyat,
aminek akár távolról is köze lett volna ezekhez a vádakhoz.
Wade nagyon meggyőző volt,
és az volt a meggyőződésem, hogy az igazat mondja.
Nehéz úgy hazudni valakinek, hogy egyenesen a szemébe nézel.
Aki hazudik, az általában félrenéz vagy zavartnak tűnik,
de nála nem volt semmi ilyesmi.
Tom Mesereau számára igazi mesterhármas volt a trió.
Mindhárom fiatal azt mondta,
hogy Neverland varázslatos volt, biztonságban érezték magukat…
„Mindig Michael Jacksonnal aludtál?”
„Igen.” „És sosem történt semmi rossz?”
„Nem, soha semmi rossz nem történt.”
Eszembe jutott 1993,
amikor a kilencéves Wade Robsont és a kilenc-tíz éves Brett Barnest
előrántotta Michael Jackson csapata.
Egy ágyban aludtatok?
Igen, de ő aludt az egyik felén, én a másikon.
Nagy ágya van.
Igen, volt olyan, hogy csak mi ketten aludtunk ott,
máskor más barátai is átjöttek.
Sima pizsamaparti volt. Tök jól éreztük magunkat.
Évek múltán újra ott álltak,
és felnőttként elmondták ugyanazt.
Igen, Michael Jacksonnal aludtak,
de „soha nem történt semmi.”
Mint egy mantra.
Nem történt semmi.
Az égvilágon semmi sem történt.
Kell ennél több a védelemnek?
Elve érthetetlen, hogy a vád miért hozta fel ezt a három ügyet.
Borzasztó nehéz helyzetből kellett felállnunk.
Áldozatként tálaltuk Wade Robsont a bíróság előtt.
Az egyik tanúnk azt vallotta, látta, hogy Michael Jackson molesztálta.
Robson ezt tagadta.
Egy ilyen bizonyítékot elég nehéz megcáfolni, ugye?
Utána én következtem a kérdésekkel.
Ott voltam a teremben.
Egyszer az ügyész annyira kiborult azon,
hogy milyen jól állja a sarat a srác,
hogy tehetetlenségében a pulpitusnak dőlt és azt mondta,
„Nem bírok veled.”
Aztán azt mondta,
„Nem lehet, hogy álmodban csinálta veled ezeket a dolgokat?”
A közönség hallhatóan felhördült. „Csak ennyi telik tőled?”
Nem volt könnyű ezt megemészteni.
Nehéz meggyőzni az esküdtszéket,
ha az állítólagos áldozat maga mondja, hogy nem történt semmi.
Úgy gondoltam, az lehet a leghatásosabb fegyver,
ha bemutatok párat azokból a szexuális témájú anyagokból,
amiket Michael Jackson házában foglaltunk le.
Az ügyész két albumot mutatott be.
Az egyiknek A fiúk már csak ilyenek volt a címe,
a másiknak, aminek most letakarnám a borítóját,
szimplán az volt a címe: A fiú - fotografikus esszé.
Ezekben az albumokban meztelen fiúk feküdtek a sziklákon,
banánt ettek, vagy megérintették egymást.
És akkor megláttam, hogy Wade Robson,
aki addig kővé meredve ült a tanúk padjában,
hirtelen megingott.
Egészen megváltozott a viselkedése.
Látszott rajta,
hogy az albumok felkavarták.
És azon tűnődtem,
vajon Michael Jackson megmutatta neki ezeket?
Ron Zonen a vád részéről zseniális munkát végzett,
és sikerült a tanút a maga javára fordítania.
Az volt a célom, hogy az esküdtek minél kényelmetlenebbül érezzék magukat,
és belül arra a megállapításra jussanak,
hogy ők biztos nem engednék a gyereküket egy ilyen ember ágyába,
aki az efféle anyagokat érdekesnek vagy izgatónak találja.
Úgy éreztem magam, mint akit gyomorszájon vágtak.
Mindössze két órán át tartott a vallomás, de elképesztően hatásos volt.
Az ügyészség bevitt pár ütést.
De hogy elég volt-e, az az esküdteken múlott.
A következő két hétben
Tom Mesereau számba vette az esküdtek előtt
az összes fontos bizonyítékot és tanúvallomást.
Ötven tanút hoztak, és két hét alatt mindenkire sor került.
Ez a per hemzsegett a nevetséges részletektől,
amit a tanúink még inkább kidomborítottak.
Jackson vezető ügyvédje, Tom Mesereau annyit mondott:
„A védelem visszavonul.”
Michael Jackson elismeri, hogy gyerekekkel aludt,
de vajon molesztálta is őket a 46 éves popsztár?
A kérdésre a Santa Monica-i bíróság esküdtszéke fog válaszolni.
A bő három hónapnyi tanúvallomás után
a Michael Jackson-per esküdtszéke pénteken visszavonult tanácskozni.
Ártatlan!
- Michael! - Ártatlan!
ESKÜDTSZÉK
Ideges voltam.
Először is szavaztunk.
Nagyjából a társaság fele gondolta őt bűnösnek,
a másik fele ártatlannak.
Az volt a kérdés, hogy a bűnösség minden kétséget kizáróan bizonyított-e,
vagy maradt bennünk kétség.
A TANÁCSKOZÁS 1. NAPJA
Három napja tart a tanácskozás.
Minél tovább húzódik, annál valószínűbb, hogy egyes témákban nincs egyetértés.
Forrtak az indulatok.
Volt kiabálás, sírás, üvöltözés.
Odakint is biztos hallották.
Az egész világ feszülten figyelt, a média is rátelepedett az ügyre.
Nagy volt rajtunk a nyomás.
A fekete közösség körében most az a közvélekedés,
hogy Michael Jackson nem kapott tisztességes eljárást.
Michael Jacksont a többnyire fehér,
konzervatív Santa Maria-iakból álló esküdtszék
várhatóan bűnösnek fogja találni.
Vegyük a rabosítási fotót!
Vagy azt a táncot az autó tetején.
Jacksonnak tíz vádponttal kell szembenéznie.
Vegyük végig a vádpontokat!
A vád úgy keretezi az ügyet, hogy a nagy képet kell nézni.
„Van egy ismétlődő minta.
Nem csak erről a fiúról van szó.
Ez a bevett módszere.”
Ilyen súlyos vádakkal szemben nem sok jóra számíthatott.
A TANÁCSKOZÁS 5. NAPJA
Az esküdtek odabent tanácskoznak.
Döntésre kell jutniuk, ami nem várható egyhamar.
Ez egy rendkívül bonyolult ügy.
Minden nap egyre több rajongó jelent meg a bíróság előtt.
Diane teste lángol!
Nem kell ide víz, hadd égjen a kurva!
Egyre feszültebbé vált a helyzet a parkolóban.
Állítsuk meg a gyermekbántalmazókat!
Az zavarja, hogy fekete!
Mi a helyzet azzal, hogy kisfiúkkal alszik?
Ő is elismerte!
Nem tudom, te hogy neveled a gyerekeidet…
Ez semmit sem bizonyít!
Pokolra fogsz jutni Michael Jacksonnal együtt.
Ártatlan!
Nem mondanám, hogy aggódtam.
Imádkoztam érte.
Bíztunk az esküdtszékben, hogy jó döntést hoznak.
Michael ártatlan!
Előbb-utóbb csak kijön onnan valaki,
hogy bejelentsen valamit.
Megüzentük a bírónak, hogy patthelyzet alakult ki.
„Most mit csináljunk?”
A bíró visszaüzent, hogy nem lesz új eljárás.
Tessék szépen dűlőre jutni.
Az ügy kulcskérdése,
hogy hihetünk-e a Jacksont megvádoló fiúnak.
És hihetünk-e az anyjának, hogy fogva tartották őket Neverlandben?
A TANÁCSKOZÁS 7. NAPJA
Ez volt az évszázad sztorija, muszáj volt írnunk róla.
Meg akartuk találni Gavint.
Követtük őt a tudta nélkül.
Ezek teleobjektívvel készültek.
Első blikkre ez egy átlagos fotó Gavinről és az öccséről, amint rágcsát vesznek.
Talán az esti mozizáshoz.
De ahogy kijönnek a boltból,
felpillantanak a plafonra szerelt tévére.
Friss hírek.
A Santa Maria-i esküdtszéknek sikerült döntésre jutnia.
Megszületett az ítélet a Jackson-ügyben. Ők így értesültek róla.
Elkaptuk a pillanatot.
Nem túl vidámak. Ijedtnek tűnnek.
Bringára pattantak, és sietve hazatekertek.
Úgy értesültem, hogy megvan az ítélet.
Most már hivatalos,
hogy csendes-óceáni idő szerint délután fél kettőkor
ítéletet hirdetnek Michael Jackson ügyében.
Mindenki izgatott lett.
Csak úgy kalapált a szívem.
Ha a 12 férfi és nő közül akár csak egyvalaki
megalapozott kételyt támaszt bármely vádpont kapcsán,
a sztárt felmentik.
A seriff azt mondta, „Csak szólok.
Ha kimondták a barátja bűnösségét,
olyan sebességgel vonszoljuk ki a palit a tárgyalóteremből,
hogy csak pislognak.
Arra gondoltam,
ez a fickó tud valamit, amit én nem.
Michael Jacksont el fogják ítélni?
Az ítéletet akkor olvassák fel, ha Jackson megérkezett a bíróságra.
A helikopteres képen láthatják, ahogy a konvoja a bíróságra tart.
Michael élete múlott az esküdtek döntésén.
Halálra volt rémülve.
Találtam egy igét a Bibliában. Ézsaiás, 41. fejezet,
és odaadtam az édesanyjának, Katherine-nek,
hogy olvassa fel neki.
„Ne félj, mert veled vagyok,
ne csüggedj, mert én vagyok Istened!
Megerősítelek, sőt megsegítelek,
és igazságom jobbjával támogatlak.
Íme, megszégyenülnek, és gyalázat éri azokat,
kik felgerjednek ellened.
Mert én vagyok Urad, Istened, aki fogom jobb kezedet,
és azt mondom neked: Ne félj, én megsegítelek!”
Hűha!
Egy pillanat!
Visszatérnek az emlékek…
Ez felidézi bennem azt a konkrét pillanatot.
Michael Jackson hamarosan megtudja, milyen sors vár rá.
Több mint 60 napja tart a per. Megannyi bizonyíték, tanúvallomás,
késések a bíróságról…
Körülbelül 50 percen belül.
Élőben jelentkezünk.
Az esküdtszék döntésre jutott.
Michael!
Michael Jackson csapata érkezik a bíróság épülete elé.
Rengeteg rajongó és újságíró, óriási tömegben tolongtak az emberek.
LENGYELORSZÁG IMÁD
Talán most látjuk utoljára szabadlábon Michael Jacksont.
Jó hosszú ideig.
Emlékszem az arcára.
Hát az valami leírhatatlan.
Lassan sétált, mint akit a kivégzésére visznek.
Kifejezéstelen arccal.
Nem mutatott érzelmet.
Szinte olyan volt, mint egy zombi.
Csak testben volt ott.
A bíró engedélyezte a hang élő közvetítését,
így mind hallhatjuk az ítéletet.
Az esküdtek most érkeznek a tárgyalóterembe.
Diane Dimond az első sorban ül.
A létező összes izmom befeszült.
Mert annyi hónap után, végre elérkeztünk a végéhez.
Függetlenül attól, hogy valaki neki szurkolt vagy ellene,
mindenkin látszódott a feszültség.
A vád és a védelem Michael Jacksonnal együtt feláll,
hogy meghallgassák az ítéletet.
Most mindenki csak figyel és vár…
az első szavakra, amik elhangzanak a tárgyalóteremben.
Bekapcsolták a mikrofont.
Kalifornia állam, mint felperes, kontra Michael Joe Jackson, alperes.
Egyes vádpont.
Az esküdtszék szerint a vádlott
nem bűnös az első vádpontban rögzített bűnszövetkezés vádjában.
Kettes vádpont.
Nem bűnös kiskorú sérelmére elkövetett szeméremsértés vádjában.
Hármas vádpont.
Michael Jackson szabad!
Tízes vádpont.
Nem bűnös alkoholos ital átadásának vádjában.
Egyik vádpontban sem bűnös.
Michaelt felmentették! Megmondtam!
Michael Jacksont olyan bűnökkel vádolták, amiket nem követett el,
és ezt a bíróság is kimondta!
A tömeg felbolydult odakint. A tárgyalóteremben is hallottuk.
Nem bírtam tovább.
Nem tudtam abbahagyni a sírást. Elöntöttek az érzelmeim.
Folytak a könnyeim.
Nagyon örültem, de rettenetesen kimerültem.
Végül elájultam.
Hordágyon vittek el.
Michael mindig is ártatlan volt, és áradt felé a szeretet.
Nincs bizonyíték! Nem bűnös!
Fájdalmas volt hallani, hogy nem bűnös.
Nem ártatlan,
csak nem bűnös az ellene felhozott vádpontokban.
Úgy jöttem el a bíróságról, hogy az járt a fejemben,
ezt az ügyészség szúrta el.
Szerintem a vád túlbonyolította az ügyet azzal,
hogy a bűnszövetkezést is hozzácsapta a vádpontokhoz.
Ártatlan. Mindig is az volt.
Tom Mesereau azt mondta:
ha kételyek merülnek fel a Jacksont vádoló családdal szemben,
akkor fel kell menteni.
És így is történt.
Ha van két szó, amit sosem akarunk hallani,
az a „nem bűnös”.
Egy ügyész számára nincs annál rosszabb,
mint ezt hallani.
De most ez történt.
Profik vagyunk, felmentették,
az esküdtszék döntött, vége.
Ennyi volt.
Figyeltem Michael Jacksont. Nem is tűnt boldognak.
Csak nézett Tom Mesereau-ra, hogy most mi történt.
Ő pedig a fülébe súgta, „Nyugalom! Nyertünk”.
Michael Jacksont kerestem, és és egyenesen rám nézett.
Azt mondta, „köszönöm”,
és biccentett a fejével.
Úgy éreztem, hogy csak tettem a dolgom.
Odamentem Michaelhez.
„Gratulálok, Mike! Megcsináltad.”
De ő átnézett rajtam.
Micsoda próbatétel!
A megaláztatás, a gyötrelem,
a szégyen, a testi fájdalom.
Ez nem az a nap, ami után az ember csapna egy nagy bulit.
Beültettük a kocsiba.
Elég csendes volt.
Láttam, hogy hátradől,
sóhajt egyet,
és szerintem akkor tudatosult benne,
„Hű, vége van.”
„Mehetek haza.”
„Szabad vagyok.”
Volt egy ilyen idealizált, romantikus elképzelésem,
hogy most végre visszakapja az életét.
De a menedzsere, Frank DiLeo visszarángatott a földre.
Azt mondta nekem:
„Hát nem érted?”
Mondom, „Mit?”
„Ezzel végleg tönkretették Michaelt.
Ebből sosem fog felállni.”
Ez szíven ütött.
Arra gondoltam, hogy basszus, igaza van.
Michael is tudta, hogy egy csomó ember szemében bűnös.
Akármi volt az ítélet.
Az ügy kulcsa a fiúnak, az öccsének és az édesanyjának a tanúvallomása volt.
És a tizenkét esküdt közül egyikük sem adott hitelt nekik.
Gavin csak azt ismételgette, hogy nem hittek neki.
„Miért nem hittek nekem?”
Neki ez jött le az egészből.
Hogy kudarcot vallott.
„Miért nem hittek nekem?”
A fent említett vádpont szerinti bűnszövetkezésben nem bűnös.
Az emberek továbbra is találgatták,
„Most akkor bűnös?
Vagy ártatlan?”
Bár a Michael Jacksonról és a molesztálási vádakról szólt,
ugyanakkor arról is, ami Amerika,
sőt az egész világ legtörékenyebb illúziója.
Michael Jackson alapjaiban rengette meg a zeneipart.
Az album 57 hete vezeti a slágerlistát.
A hírnév és a csillogás a státusz iránti megszállottságunkról,
ami szemben áll a bálványunk iránti gyanúval.
Egy kicsit bizarr.
És ezek ütköztek egymásnak a tárgyaláson.
…életéért küzd a világ egyik leghíresebb és legellentmondásosabb figurája.
Bulvárőrület és tömeghisztéria táplálja a pletykákat.
Ha megnézünk egy bulvárműsort
vagy felcsapunk egy bulvármagazint…
Ez az olaj, ami felszította
Michael Jackson ügyének lassan izzó parazsát.
Értékítéletet kellett hoznunk.
Mit hiszünk el?
És mit nem?
Végül a tükörbe kellett néznünk.
És nem tudom, tetszett-e, amit láttunk.
MICHAEL JACKSON NÉGY ÉVVEL KÉSŐBB MEGHALT.
AZ ARVIZO CSALÁD A PER ÓTA NEM SZÓLALT MEG NYILVÁNOSAN.
MICHAEL ZENÉJE MÁIG MEGSZÓLÍTJA A FIATAL NEMZEDÉKEKET,
ÉS MILLIÓKAT INSPIRÁL VILÁGSZERTE.
SOKAK SZÁMÁRA MÉG MINDIG Ő A POP KIRÁLYA.
A feliratot fordította: Tóth Márton